LT
L 200/186
Europos Sąjungos oficialusis leidinys
2022 7 29
taikomi socialiniai tarifai (pvz., bilietas į vieną pusę kainuoja tik 7 EUR).
Taigi, jei bendrovė „Laziomar“ neteiktų paslaugų šiuo konkrečiu maršrutu, nebūtų patenkintas viešųjų paslaugų poreikis užtikrinti reguliarų šios salos susisiekimą su žemynine dalimi už prieinamą kainą, nes bendrovė „Vetor“ negalėtų teikti tokių pačių paslaugų ir tokiomis pačiomis sąlygomis kaip bendrovė „Laziomar“ visą sutarties laikotarpį.
(195) Atsižvelgdama į tai, kas išdėstyta pirmiau, Komisija daro išvadą, kad pavedimo bendrovei „Laziomar“ metu vien rinkos jėgų nepakako viešųjų paslaugų poreikiams patenkinti.
Iš tiesų daugeliu maršrutu bendrovė „Laziomar“ buvo vienintelis veiklos vykdytojas, o kitais maršrutais konkurentų Ponto salose teikiamos paslaugos nebuvo lygiavertės tęstinumo, reguliarumo, pajėgumų ir kainos atžvilgiu, todėl nevisiškai tenkino viešųjų paslaugų įsipareigojimus, nustatytus naujoje viešojo paslaugų pirkimo sutartyje su bendrove „Laziomar“.
(3) Mažiausiai žalingas požiūris (196) Komisija pažymi, kad Italija nusprendė sudaryti viešojo paslaugų pirkimo sutartį su vienu veiklos vykdytoju (bendrove „Laziomar“), o ne nustatyti viešųjų paslaugų įsipareigojimus visiems veiklos vykdytojams, suinteresuotiems vežti nagrinėjamais maršrutais.
Remdamasi Italijos pateikta informacija, Komisija sutinka, kad nustatant viešųjų paslaugų įsipareigojimus nebūtų buvę galima patenkinti naudotojų paklausos (žr.
180 konstatuojamąją dalį).
Visų pirma, keliais maršrutais paslaugas teikia tik bendrovė „Laziomar“, o kitais atvejais kitų veiklos vykdytojų pasiūla neatitinka (visų) reguliarumo, tęstinumo, pajėgumų ir kainos reikalavimų.
Be to, daugumos maršrutų eksploatavimas, ypač ne sezono metu, yra nuostolingas, todėl be kompensacijos už viešąsias paslaugas jie apskritai nebūtų eksploatuojami.
Be to, Komisija atsižvelgia į Italijos argumentą, kad viešojo paslaugų pirkimo sutartis taip pat buvo būtina atsižvelgiant į bendrovės „Laziomar“ privatizavimą.
Konkrečiau, Italija tvirtina, kad bendrovės „Laziomar“ konkursas kartu su nauja viešojo paslaugų pirkimo sutartimi leido i) užtikrinti viešųjų jūrų paslaugų tęstinumą ir ii) padidinti naudą valstybei.
Dėl šių priežasčių Komisija pritarė (žr.
89 konstatuojamąją dalį), kad Italija rengtų konkursą dėl bendrovės „Laziomar“ veiklos kartu su nauja viešojo paslaugų pirkimo sutartimi.
Tai darydama Komisija taip pat pripažino ir šiame sprendime pakartoja, kad Italija negalėjo pasikliauti visiems veiklos vykdytojams taikomais viešųjų paslaugų įsipareigojimais ir nusprendė viešojo paslaugų pirkimo sutartį sudaryti tik su bendrove „Laziomar“.
Išvada (197) Remdamasi pirmiau pateiktu vertinimu, Komisija daro išvadą, kad Italija nepadarė akivaizdžios klaidos nustatydama, kad bendrovei „Laziomar“ pavestos paslaugos yra VESP.
Taigi Komisijos abejonės, išreikštos 2012 m. sprendime, yra išsklaidytos.
(198) Siekdama padaryti išvadą, kad yra laikomasi 1-ojo Altmark kriterijaus, Komisija vis tiek turi patikrinti, ar bendrovei „Laziomar“ buvo pavesti aiškiai apibrėžti viešųjų paslaugų įsipareigojimai.
Šiuo atžvilgiu Komisija pažymi, kad viešųjų paslaugų įsipareigojimai yra aiškiai aprašyti naujoje viešojo paslaugų pirkimo sutartyje ir jos prieduose (kuriuose, pavyzdžiui, pateikiamos kiekvieno maršruto laivų specifikacijos).
Analogiškai kompensaciją reglamentuojančios taisyklės yra išsamiai aprašytos naujoje viešojo paslaugų pirkimo sutartyje, 2009 m. įstatyme ir CIPE direktyvoje.
Naujos viešojo paslaugų pirkimo sutarties galiojimo laikas taip pat yra aiškus (10 metų), jame bendrovė „Laziomar“ nurodyta kaip viešųjų paslaugų teikėja ir nustatytos priemonės, kaip išvengti bet kokios kompensacijos permokos ir ją susigrąžinti (taip pat žr.
215 konstatuojamąją dalį).
Todėl Komisija daro išvadą, kad yra laikomasi 1-ojo Altmark kriterijaus.
Švartavimosi pirmenybė (199) 2009 m. įstatymo 19b straipsnio 21 dalyje aiškiai nurodyta, kad švartavimosi pirmenybė buvo būtina siekiant užtikrinti teritorinį tęstinumą su salomis ir atsižvelgiant į buvusios „Tirrenia“ grupės įmonių, įskaitant bendrovę „Laziomar“, viešųjų paslaugų įsipareigojimus.
Iš tikrųjų, jeigu įmonėms, kurioms pavesta teikti viešąsias paslaugas, nebūtų teikiama švartavimosi pirmenybė, jos (kartais) galėtų būti priverstos laukti savo eilės įplaukti į doką ir dėl to vėluoti, todėl nebūtų pasiektas tikslas piliečiams užtikrinti patikimą ir patogų susisiekimą.
Iš tiesų reguliarus tvarkaraštis yra būtinas, kad būtų patenkinti salų gyventojų judumo poreikiai ir būtų prisidedama prie atitinkamų salų ekonominio vystymosi.
Be to, kadangi naujoje viešojo paslaugų pirkimo sutartyje yra nustatyti konkretūs laiko įpareigojimai dėl išvykimo viešųjų paslaugų maršrutais, švartavimosi pirmenybe padedama užtikrinti, kad uostai krantines ir švartavimosi laiką paskirstytų taip, jog viešųjų paslaugų teikėjas galėtų vykdyti savo viešųjų paslaugų įsipareigojimus.
Atsižvelgdama į tai, Komisija mano, kad ši priemonė suteikta tam, jog bendrovė „Laziomar“ galėtų vykdyti savo viešųjų paslaugų įsipareigojimus, kurie yra tikra VESP (žr.
197 konstatuojamąją dalį).
Be to, Italija patvirtino, kad švartavimosi pirmenybė taikoma tik toms paslaugoms, kurios teikiamos pagal viešųjų paslaugų teikimo tvarką Todėl švartavimosi pirmenybė taip pat atitinka sprendime Altmark nustatytą pirmąją sąlygą.